LT Europos Sąjungos oficialusis leidinys C 310/14

Pakeitimo paraiškos paskelbimas pagal Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos 6 straipsnio 2 dalį

2011/C 310/11

Šiuo paskelbimu suteikiama teisė pareikšti prieštaravimą paraiškai pagal Tarybos reglamento (EB) Nr. 510/2006 (1) 7 straipsnį. Prieštaravimo pareiškimai Komisijai turi būti pateikti per šešis mėnesius nuo paraiškos paskelbimo.

PAKEITIMO PARAIŠKA

TARYBOS REGLAMENTAS (EB) Nr. 510/2006

PAKEITIMO PARAIŠKA PAGAL 9 STRAIPSNĮ

„THÜRINGER ROSTBRATWURST“

EB Nr.: DE-PGI-0105-0223-09.02.2011

SGN ( X ) SKVN ( )

1. Keičiamos produkto specifikacijos dalys:

—  Produkto pavadinimas — Produkto aprašymas —  Geografinė vietovė —  Kilmės įrodymas —  Gamybos būdas —  Ryšys su geografine vietove —  Ženklinimas etiketėmis —  Nacionaliniai reikalavimai —  Kita (patikslinti)

2. Pakeitimo (-ų) pobūdis:

— Bendrojo dokumento arba santraukos pakeitimas —  Įregistruotos SKVN ar SGN specifikacijos, kurios bendrasis dokumentas ar santrauka neskelbti, pakeitimas —  Specifikacijos pakeitimas, dėl kurio nereikia keisti paskelbto bendrojo dokumento (Reglamento (EB) Nr. 510/2006 9 straipsnio 3 dalis) —  Laikinas specifikacijos pakeitimas dėl valdžios institucijų nustatytų privalomų sanitarijos ar fitosanitarijos priemonių (Reglamento (EB) Nr. 510/2006 9 straipsnio 4 dalis)

3. Pakeitimas (-ai):

Prašomi pakeitimai

3.1. Aprašymas:

Sakinys „Ne mažiau kaip 51 proc. naudojamų žaliavų turi būti iš Tiuringijos regiono“ turi būti išbrauktas.

Priežastis

Su žaliavomis susijęs įpareigojimas turi būti išbrauktas. Gaminio ypatybės arba geras vardas nepriklauso nuo to, ar dalis naudojamų žaliavų yra iš šio regiono.

BENDRASIS DOKUMENTAS

TARYBOS REGLAMENTAS (EB) Nr. 510/2006

„THÜRINGER ROSTBRATWURST“

EB Nr.: DE-PGI-0105-0223-09.02.2011

SGN ( X ) SKVN ( )

1. Pavadinimas:

„Thüringer Rostbratwurst“

2. Valstybė narė arba trečioji šalis:

Vokietija

3. Žemės ūkio produkto arba maisto produkto aprašymas:

3.1. Produkto rūšis:

1.2 klasė. Mėsos produktai (virti, sūdyti, rūkyti ir kt.)

3.2. Produkto, kuriam taikomas 1 punkte nurodytas pavadinimas, aprašymas:

Ne mažiau kaip 15–20 cm ilgio, vidutiniškai smulkiai sumaltos mėsos kepamosios dešrelės natūraliose mažo skersmens (kiaulių arba avių) žarnose; žalios arba virtos, juntamo pikantiško prieskonių skonio. Viena dešrelė sveria 100–150 g.

Sudėtis

Faršui gaminti vartojama stambiai sumalta kiauliena be riebalų, pažandė be lašinių, veršiena arba jautiena be sausgyslių, nededama mėsos spalvos stipriklių. Prieskonių mišinių sudėtis priklauso nuo perduotos receptūros arba regiono ypatybių. Be druskos ir pipirų, dedama visų pirma kmynų, mairūno ir česnako. Riebumas – 20 proc. (± 5 proc.).

Analizės rodikliai

Mėsos baltymų be kolageno – ne daugiau kaip 8,5 proc.; baltymų be kolageno mėsos baltymuose – ne daugiau kaip 65 proc. tūrio (histocheminė analizė), ne daugiau kaip 75 proc. (cheminė analizė).

3.3. Žaliavos (taikoma tik apdorotiems produktams):

—

3.4. Pašarai (taikoma tik gyvūninės kilmės produktams):

—

3.5. Specialūs gamybos veiksmai, atliktini nustatytoje geografinėje vietovėje:

Visa kepamųjų dešrelių gamyba vyksta nustatytoje geografinėje vietovėje.

3.6. Specialios pjaustymo, trynimo, pakavimo ir kt. taisyklės:

—

3.7. Specialios ženklinimo etiketėmis taisyklės:

—

4. Glaustas geografinės vietovės apibūdinimas:

Tiuringija

5. Ryšys su geografine vietove:

5.1. Geografinės vietovės ypatumai:

Tiuringijos kepamųjų dešrelių gamybos tradicijos šimtmečių senumo. Pirmą kartą gaminys paminėtas 1404 m. šaltinyje. Rudolštato valstybiniame archyve saugoma Arnštato švč. Mergelės Marijos vienuolyno sąskaita, kurioje įrašyta darme czu bratwurstin (žarnos kepamosioms dešrelėms). Seniausias žinomas receptas saugomas Veimaro valstybiniame archyve. Jis paimtas iš 1613 m. liepos 2 d. nuostatų, skirtų Veimaro, Jėnos ir Butšteto mėsininkams. Dar vieną receptą galima rasti 1797 m. Tiuringijos Erfurto receptų knygoje. Mūsų laikais Tiuringijos kepamosios dešrelės yra beveik visų Tiuringijos mėsos ir dešros gaminių gamintojų asortimente; jų galima įsigyti specialiuose kepamųjų dešrelių kioskuose visoje Tiuringijoje. Produkto pavadinimo kilmė išsaugota, nes tuometinėje Vokietijos Demokratinėje Respublikoje šis pavadinimas buvo vartojamas tik kaip tikra geografinė kilmės vietos nuoroda.

5.2. Produkto ypatumai:

Tiuringijos kepamosios dešrelės – šimtmečių senumo gamybos tradicijas turintis gaminys. Jų skonį vertino Martinas Lutheris ir J. W. Goethe; pagiriamaisiais žodžiais šis gaminys literatūroje paminėtas 1669 m. (H. J. Ch. Grimmelshausenas „Simplicissimus“). Ir mūsų laikais Vokietijos ir užsienio vartotojai yra geros nuomonės apie Tiuringijos kepamąsias dešreles, todėl šis gaminys turi gerą vardą.

5.3. Priežastinis geografinės vietovės ir produkto, kuriam suteikta SKVN, kokybės ar savybių arba geografinės vietovės ir kurios nors produkto, kuriam suteikta SGN, savybės, gero vardo ar kitos ypatybės ryšys:

Geras Tiuringijos kepamųjų dešrelių vardas grindžiamas Tiuringijos mėsininkų meistriškumu ir patirtimi, taip pat vienos kartos kitai kartai perduodamais receptais.

Nuoroda į paskelbtą specifikaciją:

2010 m. rugpjūčio 20 d.Markenblatt Nr. 33, 7a-bb dalis, p. 14729

http://register.dpma.de/DPMAregister/geo/detail.pdfdownload/14402

(1) OL L 93, 2006 3 31, p. 12.